Средином априла 1942, у саставу Паштровске партизанске чете, отишао је у унутрашњост Црне Горе, где је учествовао у борбама против четника и Италијана. Јула 1942. ступио је у Четврту црногорску пролетерску ударну бригаду, да којом је учествовао у походу у Босанску крајину, а потом борбама у Херцеговини и у биткама на Неретви и Сутјесци. Налазио се на дужности политичког комесара чете. Након што се разболео, био је упућен на лечење у партизанску болницу на Мајевици, где је погинуо августа 1943, приликом непријатељског напада на болницу.